Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 227/15/5502	Čadca, 15.5.2015
EEČ : 2-37-112-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ako otec syna XXXXX, nar. XXXXX, ktorý je vo výchove a starostlivosti u svojej matky XXXXX, nar. XXXXX, bytom XXXXX, okres XXXXX, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný právoplatným rozsudkom Okresného súdu v Čadci pod spisovou značkou XXXXX zo dňa XXXXX, právoplatný dňom XXXXX, a to prispievať mesačne na výživnom v sume 110,-- €, ktoré mal platiť vždy do 15. dňa v mesiaci vopred k rukám matky, neplatil výživné v dobe od mesiaca december 2014, čím za uvedené obdobie na výživnom dlhoval  550,-- €, a skutok spáchal hoci bol právoplatným trestným rozkazom Okresného súdu v Čadci č. XXXXX zo dňa XXXXX uznaný vinným z prečinu zanedbania povinnej výživy podľa § 207 odsek 1, odsek 3 písmeno c) Trestného zákona. 

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ Čadca pod ČVS:ORP-271/OO-CA-2015 zo dňa 09.03.2015 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku, vznesené obvinenie XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. Následne bol skutok prekvalifikovaný ako prečin zanedbania povinnej výživy podľa § 207 odsek 1, odsek 3 písmeno c) Trestného zákona a vo veci sa viedlo vyšetrovanie na OR PZ, OKP Čadca pod  ČVS:ORP-171/1-VYS-CA-2015.

Dňa 14.05.2015 predložil vyšetrovateľ PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  odsek 1 písmeno a) Trestného zákona. 

Preskúmaním spisového materiálu bolo zistené, že návrh vyšetrovateľa je dôvodný.

Svedkyňa - poškodená XXXXX vo výsluchu uviedla, že XXXXX jej neplatil výživné od mesiaca december 2014 a dlhoval na výživnom sumu 550,-- €. Dňa 20.04.2015 jej zaplatil celú sumu 550,-- €, čím splatil celý dlh na výživnom. 

Do spisu bola zabezpečená kópia poštovej poukážky, pošta XXXXX, z 20.04.2015, podľa ktorej XXXXX uhradil XXXXX sumu 550,-- €.

Prečinu zanedbania povinnej výživy podľa § 207 odsek 1, odsek 3 písmeno c)  Trestného zákona, sa dopustí ten, kto najmenej tri mesiace v období dvoch rokov neplní, čo aj z nedbanlivosti, povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený.

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa ustanovenia § 215 odsek 1 písmeno h) Trestného  poriadku prokurátor zastaví trestné stíhanie, ak zanikla trestnosť činu. 

Vzhľadom k tomu, že obvinený  využil ustanovenie § 86 odsek 1 písmeno a) Trestného zákona a zameškané výživné v plnej výške uhradil, rozhodol som preto tak, ako je vo výroku tohto uznesenia uvedené a trestné stíhanie obvineného XXXXX som v zmysle § 215 odsek 1 písmeno h) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Miloš Kováč
prokurátor